ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ମାମଲାର ସୁପରିଚାଳନା ପାଇଁ ପରିବର୍ତ୍ତିତ କ୍ଲିନିକାଲ ମ୍ୟାନେଜମେଣ୍ଟ ପ୍ରୋଟୋକଲ ଜାରି କଲା ସ୍ୱାସ୍ଥ୍ୟ ମନ୍ତ୍ରଣାଳୟ
• ସ୍ୱଳ୍ପରୁ ଅଧିକ ଆକ୍ରାନ୍ତ ରୋଗୀଙ୍କ ପାଇଁ Methylprednisoloneର ବିକଳ୍ପ ଭାବେ Dexamethasoneର ପ୍ରୟୋଗ ପାଇଁ ଅନୁମତି
କୋଭିଡ-19 ମାମଲାଗୁଡିକର ସୁପରିଚାଳନା ପାଇଁ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଆଜି ପରିବର୍ତ୍ତିତ କ୍ଲିନିକାଲ ମ୍ୟାନେଜମେଣ୍ଟ ପ୍ରୋଟୋକଲ ଜାରି କରିଛି । ଏଥିରେ ସ୍ଵଳ୍ପରୁ ଅଧିକ ଲକ୍ଷଣ ଥିବା କରୋନା ପାଇଁ Methylprednisoloneର ବିକଳ୍ପ ଭାବେ Dexamethasone ଔଷଧ ପାଇଁ ଅନୁମତି ଦିଆଯାଇଛି । ପ୍ରମାଣ ଓ ବିଶେଷଜ୍ଞମାନଙ୍କ ପରାମର୍ଶ କ୍ରମେ ଏହି ଔଷଧ ପ୍ରୟୋଗ ପାଇଁ ମନ୍ତ୍ରଣାଳୟ ସୁପାରିଶ କରିଛି । ଏହି Dexamethasone ଔଷଧ ବିଭିନ୍ନ ଆଣ୍ଟିଇନକ୍ଲାମେଟୋରି ଅବସ୍ଥା ଥିବା ରୋଗୀମାନଙ୍କୁ ଦିଆଯାଇଥାଏ । ଏହି ଔଷଧ କୋଭିଡ-19 ଦ୍ଵାରା ସଂକ୍ରମିତ ସାଂଘାତିକ ରୋଗୀମାନଙ୍କ କ୍ଷେତ୍ରରେ ପ୍ରୟୋଗ କରାଯାଇ ସୁଫଳ ମିଳିଥିବା ଜଣାପଡିଛି । ଏହି ଔଷଧ ମଧ୍ୟ ଜାତୀୟ ଅତ୍ୟାବଶ୍ୟକ ତାଲିକା ସୂଚିରେ ରହିଛି । ସ୍ୱାସ୍ଥ୍ୟ ସଚିବ ଶ୍ରୀମତୀ ପ୍ରୀତି ସୁଦାନ ଏହି ସବିଶେଷ ନିୟମାବଳୀ ସମ୍ପର୍କରେ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ଅବଗତ କରାଇଛନ୍ତି । ଏସମ୍ପର୍କିତ ସବିଶେଷ ତଥ୍ୟ ସ୍ୱାସ୍ଥ୍ୟ ମନ୍ତ୍ରଣାଳୟ ୱେବସାଇଟ https://www.mohfw.gov.in/pdf/ClinicalManagementProtocolforCOVID19dated27062020.pdf ମିଳିପାରିବ ।
ଗତ 13 ତାରିଖ ଦିନ ସର୍ବଶେଷ କ୍ଲିନିକାଲ ମ୍ୟାନେଜମେଣ୍ଟ ପ୍ରୋଟୋକଲ ଜାରି କରାଯାଇଥିଲା ।
ରେଳ ମନ୍ତ୍ରଣାଳୟ
ରେଳ ଦୁର୍ଘଟଣାରେ ମୃତାହତ ଓ ଅଟକି ରହିଥିବା ଯାତ୍ରୀଙ୍କ ପରିବାର/ସମ୍ପର୍କୀୟଙ୍କ ସୁବିଧା ପାଇଁ ୧୩୯ ହେଲ୍ପଲାଇନ ନମ୍ବର ଜାରି କଲା ଭାରତୀୟ ରେଳବାଇ
୨୪ ଘଣ୍ଟିଆ କଲ୍ ସେଣ୍ଟରରେ ଫୋନ ଉଠାଇବେ ବରିଷ୍ଠ ରେଳ ଅଧିକାରୀ
ପୀଡ଼ିତ ଯାତ୍ରୀ ଏବଂ ସେମାନଙ୍କ ପରିବାରବର୍ଗଙ୍କୁ ସଠିକ ଓ ସନ୍ତୋଷଜନକ ସୂଚନା ଯୋଗାଇ ଦେବା ଲାଗି ୧୩୯ ରେଳ ହେଲ୍ପଲାଇନ୍ ସମର୍ପିତ
ବାଲେଶ୍ବର ରେଳ ଦୁର୍ଘଟଣାରେ ମୃତାହତମାନଙ୍କ ପରିବାରବର୍ଗ/ସମ୍ପର୍କୀୟ/ବନ୍ଧୁମାନଙ୍କୁ ସହଯୋଗ କରିବା ଲାଗି ଭାରତୀୟ ରେଳବାଇ ପକ୍ଷରୁ ୧୩୯ ହେଲ୍ପଲାଇନ ବ୍ୟବସ୍ଥା କରାଯାଇଛି। ରେଳବାଇର ବରିଷ୍ଠ ଅଧିକାରୀମାନଙ୍କ ଏକ ଦଳ ଏହି ୨୪ ଘଣ୍ଟିଆ ହେଲ୍ପଲାଇନରେ କଲ୍ କରୁଥିବା ଲୋକମାନଙ୍କୁ ଆବଶ୍ୟକ ସୂଚନା ଯୋଗାଇ ଦେବେ। ରେଳବାଇ ଜୋନ୍ ଅଧିକାରୀ ଓ ରାଜ୍ୟ ସରକାରଙ୍କ ସହ ସମନ୍ବୟ ସ୍ଥାପନ କରି ସେମାନେ ଏହି ସୂଚନା ଦେବେ। ଏହି ସେବା ନିରନ୍ତର ଭାବେ ଜାରି ରହିବ ଏବଂ ରେଳ ମନ୍ତ୍ରଣାଳୟ ପକ୍ଷରୁ ଘୋଷଣା କରାଯାଇଥିବା ସହାୟତା ରାଶି : ମୃତକଙ୍କ ସମ୍ପର୍କୀୟଙ୍କୁ ୧୦ ଲକ୍ଷ ଟଙ୍କା, ଗୁରୁତର ଆହତଙ୍କୁ ୨ ଲକ୍ଷ ଟଙ୍କା ଏବଂ ସାଧାରଣ ଆହତଙ୍କୁ ୫୦ ହଜାର ଟଙ୍କା ବିତରଣରେ ସହାୟକ ହେବ ।
ରେଳ ହେଲ୍ପଲାଇନ ୧୩୯ର ଉଦ୍ଦେଶ୍ୟ ହେଉଛି ସହାୟତା ଯୋଗାଇ ଦେବା ଏବଂ ପୀଡ଼ିତ ଯାତ୍ରୀମାନଙ୍କ ପରିବାରବର୍ଗଙ୍କୁ ଏହି ଦୁଃଖଦ ସମୟରେ ସଠିକ ଓ ସନ୍ତୋଷଜନକ ସୂଚନା ଯୋଗାଇ ଦେବା ।
ଏବେ ସୁଦ୍ଧା, ରେଳବାଇ ପକ୍ଷରୁ ୨୮୫ ମାମଲା ମାନଙ୍କୁ ୩.୨୨ କୋଟି ଟଙ୍କାର ଅନୁକମ୍ପା ମୂଳକ ସହାୟତା ଯୋଗାଇ ଦିଆଯାଇଛି । ରେଳବାଇ ୭ଟି ସ୍ଥାନ ରେ ସହାୟତା ରାଶି ବିତରଣ କରାଯାଉଛି ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଶିଶୁଙ୍କ ପାଇଁ “ଯାଦୁଇ ପିଟାରା”ର ଉନ୍ମୋଚନ କଲେ କେନ୍ଦ୍ରମନ୍ତ୍ରୀ
ଖେଳ, ଗୀତ ଓ କାହାଣୀ ଜରିଆରେ ପାଠ ପଢିବେ ଶିଶୁ – ଧର୍ମେନ୍ଦ୍ର ପ୍ରଧାନ
ପାଠପଢା ଦୃଶ୍ୟପଟ୍ଟକୁ ଅଧିକ ଜୀବନ୍ତ କରିବା ଦିଗରେ ଏକ ଐତିହାସିକ ଦିନ
ପାଠପଢା ଏବଂ ଶିକ୍ଷା ବାତାବରଣକୁ ସମୃଦ୍ଧ କରିବା ଦିଗରେ ଏକ ବୃହତ ପଦକ୍ଷେପ
ସବୁ ଭାରତୀୟ ଭାଷାରେ ଯାଦୁଇ ପିଟାରାର ଉପକରଣକୁ ଅନୁବାଦ କରିବା ପାଇଁ ଏନସିଇଆରଟିକୁ ପରାମର୍ଶ
ସବୁ ରାଜ୍ୟର ଏସସିଇଆରଟିରେ ଯାଦୁଇ ପିଟାରା ଉପଲବ୍ଧ କରିବା ପାଇଁ କହିଲେ କେନ୍ଦ୍ରମନ୍ତ୍ରୀ
ପ୍ରଧାନମନ୍ତ୍ରୀ ଏବଂ ପଦ୍ମବିଭୂଷଣ ଡ଼ା. କେ କସ୍ତୁରି ରଙ୍ଗନଙ୍କୁ ଧନ୍ୟବାଦ ଜଣାଇଲେ
ଶିଶୁଙ୍କୁ ଖେଳ, ଗୀତ ଓ କାହାଣୀ ଜରିଆରେ ପାଠ ପଢିବା ପାଇଁ ଜାତୀୟ ଶିକ୍ଷା ନୀତି ଅନ୍ତର୍ଗତ ପ୍ରାରମ୍ଭିକ ପର୍ଯ୍ୟାୟରେ ଶିଖିବା ଓ ଶିଖାଇବାର ଉପକରଣ “ଦୁଇ ପିଟାରା”ର ଉନ୍ମୋଚନ କରିଛନ୍ତି କେନ୍ଦ୍ର ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ।
ଏହି ଅବସରରେ ଶ୍ରୀ ପ୍ରଧାନ କହିଛନ୍ତି ଯେ ପାଠପଢା ଦୃଶ୍ୟପଟ୍ଟକୁ ଅଧିକ ଜୀବନ୍ତ କରିବା ଦିଗରେ ଏକ ଐତିହାସିକ ଦିନ । ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ କଳ୍ପନାରେ 3 ବର୍ଷରୁ 8 ବର୍ଷ ଶିଶୁଙ୍କ ପାଇଁ ଖେଳ ଆଧାରିତ ଶିକ୍ଷା ଶିଖିବା ଏବଂ ଶିଖାଇବାର ଉପକରଣ ଶୁଭାରମ୍ଭ ହୋଇଯାଇଛି । “ଯାଦୁଇ ପିାଟାରା” ଏଭଳି ଏକ ପଦକ୍ଷେପ, ଯେଉଁଥିରେ ପିଲାମାନେ ବିଭିନ୍ନ ଖେଳ, ଗୀତ, କାହାଣୀ ଏବଂ ବିଭିନ୍ନ କାର୍ଯ୍ୟକଳାପ ମାଧ୍ୟମରେ ପିଲାମାନେ ପାଠ ପଢିବେ । ଜାତୀୟ ଶିକ୍ଷା ନୀତି ଆଧାରରେ ଯାଦୁଇ ପିଟାରା ଜାତୀୟ ପାଠ୍ୟକ୍ରମ ରୂପରେଖ ଅଧୀନରେ ବିକଶିତ ହୋଇଥିବା ବେଳେ ଏହା 13ଟି ଭାରତୀୟ ଭାଷାରେ ଉପଲବ୍ଧ ରହିଛି । ନୂଆ ଶିକ୍ଷା ନୀତିର କଳ୍ପନାରେ ପାଠପଢା ଏବଂ ଶିକ୍ଷା ବାତାବରଣକୁ ସମୃଦ୍ଧ କରିବା ଏବଂ ଉଲ୍ଲାସର ସହ ପାଠପଢାକୁ ଶିଶୁ କୈନ୍ଦ୍ରିକ କରିବା ଦିଗରେ ଏହା ଏକ ବୃହତ ପଦକ୍ଷେପ ।
ସେ କହିଛନ୍ତି ଯେ ଶିକ୍ଷା ପିଲାଙ୍କୁ ଆଗକୁ ନେବାର ଚାବିକାଠି । ମାତ୍ର ଆମର ବର୍ତ୍ତମାନର ଶିକ୍ଷା ବ୍ୟବସ୍ଥା ଆମର ପିଢିକୁ ବୋଝ ଦେଇଥାଏ । ବର୍ତ୍ତମାନର ସମୟରେ ପିଲାଙ୍କୁ ଖେଳ ଓ କାହାଣୀ ଏବଂ ଅନ୍ୟାନ୍ୟ ଉପାୟରେ ଶିକ୍ଷା ଦେବା ଉଚିତ୍ । ଏହି ସବୁ କାହାଣୀ ପିଲା ମାନଙ୍କୁ କେବଳ ସଂଖ୍ୟା କିମ୍ବା ଅକ୍ଷର ପଢାଇବା ନୁହେଁ ବରଂ ସେମାନଙ୍କୁ ସାହସ ଏବଂ ନମ୍ରତାର ଶିକ୍ଷା ପ୍ରଦାନ କରିବ । ପିଲା ମାନଙ୍କର କ୍ରିଟିକାଲ ଥିଙ୍କିଂକୁ ବଢାଇବା ପାଇଁ ସରଳ ଉପାୟରେ ପାଠ୍ୟ ପୁସ୍ତକ ପ୍ରସ୍ତୁତ କରିବା ଆମ ପାଇଁ ଏକ ଚ୍ୟାଲେଞ୍ଜ ।
ଆମକୁ ଭାରତୀୟ ଭାଷାକୁ ବି ଆମକୁ ମହତ୍ୱ ଦେବାକୁ ପଡିବ । ପିଲାଙ୍କୁ ବୁଝିବା ଭଳି ପାଠ୍ୟ ପୁସ୍ତକ ପ୍ରସ୍ତୁତ ହେବା ଦରକାର । ଏନସିଇଆରଟି ଟେକ୍ନୋଲୋଜିକୁ ଉପଯୋଗ କରି ସବୁ ଭାରତୀୟ ଭାଷାରେ ଯାଦୁଇ ପିଟାରାର ଉପକରଣକୁ ଅନୁବାଦ କରିବା ପାଇଁ ଶ୍ରୀ ପ୍ରଧାନ ପରାମର୍ଶ ଦେଇଛନ୍ତି । ଏହାସହ ସବୁ ରାଜ୍ୟ ଶିକ୍ଷା ଗବେଷଣା ଏବଂ ପ୍ରଶିକ୍ଷଣ ପରିଷଦ  ରେ ଉପଲବ୍ଧ କରିବା ପାଇଁ ସେ ଏନସିଇଆରଟିକୁ ମଧ୍ୟ କେନ୍ଦ୍ରମନ୍ତ୍ରୀ ପରାମର୍ଶ ଦେଇଛନ୍ତି ।
ଶ୍ରୀ ପ୍ରଧାନ ଏହି ପଦକ୍ଷେପ ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଏବଂ ନୂତନ ଶିକ୍ଷା ନୀତିର ଚିଠା ପ୍ରସ୍ତାବ ପ୍ରସ୍ତୁତକାରୀ ପଦ୍ମବିଭୂଷଣ ଡ଼ା. କେ କସ୍ତୁରି ରଙ୍ଗନଙ୍କୁ ଧନ୍ୟବାଦ ଦେଇଥିଲେ ।ଏହି ଉନ୍ମୋଚନ କାର୍ଯ୍ୟକ୍ରମରେ ଶିକ୍ଷା ରାଷ୍ଟ୍ର ମନ୍ତ୍ରୀ ଅନ୍ନପୂର୍ଣ୍ଣା ଦେବୀ ମଧ୍ୟ ଉପସ୍ଥିତ ଥିଲେ ।
RoM
(Visitor Counter : 114
କ୍ୟାବିନେଟ ସଚିବାଳୟ
ବିଭିନ୍ନ ରାଜ୍ୟର ମୁଖ୍ୟ ଶାସନ ସଚିବଙ୍କ ସହିତ କୋଭିଡ-19ର ସ୍ଥିତି ସମୀକ୍ଷା କଲେ କ୍ୟାବିନେଟ ସଚିବ
• ରୋଗ ଉପରେ ଅଙ୍କୁଶ ଲଗାଇବାକୁ ନିଆଗଲା ଗୁରୁତ୍ୱପୂର୍ଣ୍ଣ ନିର୍ଣ୍ଣୟ
ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଏବଂ କ୍ୟାବିନେଟ ସଚିବଙ୍କ ଦ୍ୱାରା ସମସ୍ତ ରାଜ୍ୟର ମୁଖ୍ୟ ଶାସନ ସଚିବମାନଙ୍କ ସହିତ ଆଜି ସକାଳୁ ଏକ ଉଚ୍ଚସ୍ତରୀୟ ବୈଠକ ଅନୁଷ୍ଠିତ ହୋଇଯାଇଛି । ଜନତା କର୍ଫ୍ୟୁ ପାଳନ ଲାଗି ମାନନୀୟ ପ୍ରଧାନମନ୍ତ୍ରୀଙ୍କ ଆହ୍ୱାନ ପ୍ରତି ଅଭୂତପୂର୍ବ ଏବଂ ସ୍ୱତଃସ୍ଫୁର୍ତ ସମର୍ଥନ ମିଳିଛି ବୋଲି ଏହି ଅବସରରେ ମୁଖ୍ୟ ଶାସନ ସଚିବମାନେ ସୂଚନା ଦେଇଥିଲେ ।
କୋଭିଡ-19ର ସଂକ୍ରମଣ ଉପରେ ଅଙ୍କୁଶ ଲଗାଇବାର ଆବଶ୍ୟକତାକୁ ଦୃଷ୍ଟିରେ ରଖି 31 ମାର୍ଚ୍ଚ, 2020 ପର୍ଯ୍ୟନ୍ତ ଆନ୍ତଃରାଜ୍ୟ ବସ ଚଳାଚଳ ଏବଂ ଅନାବଶ୍ୟକ ଯାତ୍ରୀ ପରିବହନ ଉପରେ କଟକଣା ଜାରି କରାଯିବାର ଜରୁରି ଆବଶ୍ୟକତା ଉପରେ ସହମତି ବ୍ୟକ୍ତ କରାଯାଇଥିଲା ।
ବିସ୍ତୃତ ବିଚାରବିମର୍ଶ ପରେ, କୋଭିଡ-19 ପଜିଟିଭ କିମ୍ବା ମୃତ୍ୟୁ ମାମଲା ରିପୋର୍ଟ ହୋଇଥିବା 75ଟି ଜିଲ୍ଲାରେ କେବଳ ବାଧ୍ୟତାମୂଳକ ସେବାକୁ ବାଦ ଦେଲେ ବାକିସବୁ ବନ୍ଦ ରଖିବା ନିମନ୍ତେ ରାଜ୍ୟଗୁଡ଼ିକୁ ପରାମର୍ଶ ଦିଆଯାଇଥିଲା । ରାଜ୍ୟ ସରକାର ସ୍ଥିତିକୁ ଦୃଷ୍ଟିରେ ରଖି ଏହି ପ୍ରତିବନ୍ଧକକୁ ସମ୍ପ୍ରସାରିତ କରିପାରିବେ । ଉଲ୍ଲେଖଯୋଗ୍ୟ ଯେ ଅନେକ ରାଜ୍ୟ ପୂର୍ବରୁ ଏପରି ପ୍ରତିବନ୍ଧକ ଲାଗୁ କରିସାରିଛନ୍ତି ।
ଏହି ବୈଠକରେ ନିମ୍ନଲିଖିତ ଗୁରୁତ୍ୱପୂର୍ଣ୍ଣ ନିଷ୍ପତ୍ତି ନିଆଯାଇଥିଲା:
- 31 ମାର୍ଚ୍ଚ, 2020 ପର୍ଯ୍ୟନ୍ତ ସହରାଂଚଳ ରେଳ ସେବା ସମେତ ସମସ୍ତ ରେଳ ସେବା ସ୍ଥଗିତ ରଖାଯିବ । କିନ୍ତୁ ମାଲଗାଡ଼ିକୁ ଏଥିରୁ ବାଦ ଦିଆଯିବ ।
- 31 ମାର୍ଚ୍ଚ, 2020 ପର୍ଯ୍ୟନ୍ତ ସମସ୍ତ ମେଟ୍ରୋ ରେଳ ସେବା ସ୍ଥଗିତ ରହିବ । କୋଭିଡ-19 ସଂକ୍ରମଣ କିମ୍ବା ମୃତ୍ୟୁ ମାମଲା ଚିହ୍ନଟ ହୋଇଥିବା 75ଟି ଜିଲ୍ଲାରେ ରାଜ୍ୟ ସରକାର କେବଳ ଜରୁରିକାଳୀନ ସେବା ନିମନ୍ତେ ଅନୁମତି ଦେବାର ଆଦେଶ ଜାରି କରିବେ ।
- ଆନ୍ତଃରାଜ୍ୟ ଯାତ୍ରୀ ପରିବହନ 31 ମାର୍ଚ୍ଚ, 2020 ପର୍ଯ୍ୟନ୍ତ ସ୍ଥଗିତ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ବ୍ଲକସ୍ତରୀୟ ଆୟୁଷ୍ମାନ ଭାରତ ସ୍ୱାସ୍ଥ୍ୟ ମେଳା
ଆଜାଦୀ କା ଅମୃତ ମହୋତ୍ସବ ପାଳନ ଅବସରରେ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ କେନ୍ଦ୍ରଶାସିତ ଅଞ୍ଚଳ ଏବଂ ରାଜ୍ୟ ସରକାରଙ୍କ ସହିତ ମିଶି ଆୟୁଷ୍ମାନ ଭାରତ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ରଗୁଡ଼ିକର ଚତୁର୍ଥ ବାର୍ଷିକୀ ପାଳନ କରୁଛନ୍ତି । ଗତ ଅପ୍ରେଲ ୧୮ ତାରିଖରୁ ୨୨ ତାରିଖ ପର୍ଯ୍ୟନ୍ତ ବ୍ଳକସ୍ତରୀୟ ସ୍ୱାସ୍ଥ୍ୟ ମେଳା ଆୟୋଜିତ ହେଉଛି । ଚତୁର୍ଥ ଦିନରେ ଦେଶର ୫୮୭ଟି ବ୍ଳକରେ ୪ ଲକ୍ଷ ୮୨ ହଜାର ଲୋକ ଏହି ମେଳାରେ ଯୋଗ ଦେଇଛନ୍ତି । ସମଗ୍ର ଦେଶରେ ଉତ୍ସାହର ସହିତ ଲୋକମାନେ ଏହି ସ୍ୱାସ୍ଥ୍ୟ ମେଳାଗୁଡ଼ିକରେ ଯୋଗ ଦେଉଛନ୍ତି । ଏହି ମେଳାଗୁଡ଼ିକରେ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ, ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳର ସ୍ୱାସ୍ଥ୍ୟ ମନ୍ତ୍ରୀ, ସାଂସଦ, ବିଧାୟକ, କେନ୍ଦ୍ର ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ମୁଖ୍ୟ ଶାସନ ସଚିବ, ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳର ସ୍ୱାସ୍ଥ୍ୟ ବିଭାଗ ସଚିବ, ସ୍ୱାସ୍ଥ୍ୟ ବିଭାଗର ବରିଷ୍ଠ ଅଧିକାରୀଗଣ ଏବଂ ଜନପ୍ରତିନିଧିମାନେ ମଧ୍ୟ ଆୟୁଷ୍ମାନ ଭାରତ ସ୍ୱାସ୍ଥ୍ୟ ମେଳାଗୁଡ଼ିକ ଆୟୋଜିତ ହୋଇଥିବା ସ୍ୱାସ୍ଥ୍ୟ କେନ୍ଦ୍ର ଏବଂ ଆରୋଗ୍ୟ କେନ୍ଦ୍ରଗୁଡ଼ିକରେ ଯୋଗଦେଇ ଏହି ମେଳାର ଗୁରୁତ୍ୱ ସମ୍ପର୍କରେ ଲୋକଙ୍କୁ ବୁଝାଉଛନ୍ତି । ଏହି ସ୍ୱାସ୍ଥ୍ୟ ମେଳାରେ ସୁବିଧାରେ ଏବଂ ଯେକୌଣସି ବ୍ୟକ୍ତି ସ୍ୱାସ୍ଥ୍ୟ ଖର୍ଚ୍ଚ ତୁଲାଇ ପାରିବା ଭଳି ଚିକିତ୍ସା ବ୍ୟବସ୍ଥା ହୋଇଛି ।
ଅପ୍ରେଲ ୧୮ ତାରିଖରୁ ୨୨ ତାରିଖ ପର୍ଯ୍ୟନ୍ତ ସମଗ୍ର ଦେଶର ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳର ପ୍ରତି ଜିଲ୍ଲାରେ ଅନ୍ତତଃ ପକ୍ଷେ ଗୋଟିଏ ବ୍ଳକରେ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଆରୋଗ୍ୟ ମେଳା ଅନୁଷ୍ଠିତ ହେଉଛି । ପ୍ରତି ଜିଲ୍ଲାରେ ଅନ୍ତତଃ ଗୋଟିଏ ବ୍ଳକରେ ଗୋଟିଏ ଦିନ ହିସାବରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡ଼ିକର ଦେଶସାରା ଏହି କାର୍ଯ୍ୟକ୍ରମ ଚାଲିଛି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡ଼ିକର ପ୍ରତ୍ୟେକ ବ୍ଳକରେ ଏହି ସ୍ୱାସ୍ଥ୍ୟ ମେଳା ଆୟୋଜିତ ହେଉଛି । ଏହି କାର୍ଯ୍ୟକ୍ରମର ଚତୁର୍ଥ ଦିନରେ ୫୮୭ଟି ବ୍ଳକରେ ୬୬ ହଜାର ଆୟୁଷ୍ମାନ ଭାରତ ସ୍ୱାସ୍ଥ୍ୟ ପରିଚୟ ପତ୍ର ତିଆରି କରାଯାଇଛି ଏବଂ ୧୮ ହଜାର ପ୍ରଧାନମନ୍ତ୍ରୀ ଜନ ଆରୋଗ୍ୟ ସ୍ୱର୍ଣ୍ଣିମ କାର୍ଡ ପ୍ରଦାନ କରାଯାଇଛି । ହଜାର ହଜାର ଲୋକଙ୍କର ମାନସିକ ଚାପ, ରକ୍ତଚାପ ଆଦି ପରୀକ୍ଷା କରାଯାଇଛି । ଇ-ସଂଜିବନୀ ପ୍ଲାଟଫର୍ମରେ ୧୬ ତାରିଖ ଗୋଟିଏ ଦିନରେ ତିନି ଲକ୍ଷରୁ ଅଧିକ ଲୋକଙ୍କର ଟେଲି ପରାମର୍ଶ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ରଗୁଡ଼ିକରେ କରାଯାଇଛି । ଆୟୁଷ୍ମାନ ଭାରତ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ରଗୁଡ଼ିକରେ ଗୋଟିଏ ଦିନରେ ହୋଇଥିବା ଟେଲି ପରାମର୍ଶ ଏକ ନୂଆ ରେକର୍ଡ ସୃଷ୍ଟି କରିଛି । ପୂର୍ବରୁ ୧ ଲକ୍ଷ ୮ଠ ହଜାର ଟେଲି ପରାମର୍ଶ ଗୋଟିଏ ଦିନରେ ହୋଇଥିବାର ରେକର୍ଡ ସୃଷ୍ଟି ହୋଇଥିଲା । ଆଜି ସମଗ୍ର ଦେଶରେ ୩୩ ହଜାର ଟେଲି ପରାମର୍ଶ କରାଯାଇଛି ।
SSD/MB
(Visitor Counter : 157
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅହିଂସା ଯାତ୍ରା ସଂପନ୍ନତା ସମାରୋହ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ଏକ ଭାରତ ଶ୍ରେଷ୍ଠ ଭାରତ ଏକ ଆଧ୍ୟାତ୍ମିକ ସଂକଳ୍ପ; “ବସୁଧୈବ କୁଟୁମ୍ବକମ୍” ପରମ୍ପରାର ସମ୍ପ୍ରସାରଣ ନିମନ୍ତେ ତେରାପନ୍ଥକୁ ପ୍ରଶଂସା
“ଯେକୌଣସି କୁଅଭ୍ୟାସରୁ ଦୂରେଇ ରହିଲେ ପ୍ରକୃତ ଆତ୍ମସମୀକ୍ଷା ସମ୍ଭବ”
“ସରକାରଙ୍କ ଦ୍ୱାରା ସବୁ କାର୍ଯ୍ୟ କରାଇବା ଭାରତର ପ୍ରବୃତ୍ତି ନୁହେଁ, ଏଠାରେ ସରକାର, ସମାଜ ଓ ଆଧ୍ୟାତ୍ମିକ ଗୁରୁମାନଙ୍କ ସଦାସର୍ବଦା ସମାନ ଭୂମିକା ଥାଏ”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି  ଭିଡିଓ କନ୍ଫରେନ୍ସିଂ ଜରିଆରେ ବାର୍ତ୍ତା ଦେଇ ଶ୍ୱେତାମ୍ବର ତେରାପନ୍ଥଙ୍କ ଅହିଂସା ଯାତ୍ରା ସମ୍ପନ୍ନତା ସମାରୋହକୁ ସମ୍ବୋଧନ କରିଛନ୍ତି ।
ପ୍ରଥମରୁ ପ୍ରଧାନମନ୍ତ୍ରୀ ଭାରତୀୟ ସାଧୁସନ୍ଥମାନଙ୍କ ଦ୍ୱାରା ପ୍ରତିଷ୍ଠିତ ହଜାର ହଜାର ବର୍ଷର ପରମ୍ପରା ଉପରେ ଗୁରୁତ୍ୱ ଆରୋପ କରି ଏହା ନିରବଚ୍ଛିନ୍ନ ଭାବେ ଆଗେଇ ଚାଲିଛି ବୋଲି କହିଥିଲେ । ସେ ବିଶେଷକରି ଶ୍ୱେତାମ୍ବର ତେରାପନ୍ଥ କିପରି ଆଳସ୍ୟ ପରିହାରକୁ ଏକ ସଂକଳ୍ପଭାବେ ଗ୍ରହଣ କରିଛି ତା’ର ଉଦାହରଣ ଦେଇଥିଲେ । ତିନିଟି ଦେଶରେ ଆଚାର୍ଯ୍ୟ ମହେଶରମଣଜୀ ଅଠର ହଜାର କିଲୋମିଟର ପଦଯାତ୍ରା କରିଥିବାରୁ ସେ ସାଧୁବାଦ ଜଣାଇଥିଲେ । ଏକ ଭାରତ ଶ୍ରେଷ୍ଠ ଭାରତକୁ ଏକ ଆଧ୍ୟାତ୍ମିକ ସଂକଳ୍ପଭାବେ ବିବେଚନା କରିବା ତଥା ‘ବସୁଧୈବ କୁଟୁମ୍ବକମ୍’ ପରମ୍ପରାର ସମ୍ପ୍ରସାରଣ ନିମନ୍ତେ ପ୍ରଧାନମନ୍ତ୍ରୀ ଆଚାର୍ଯ୍ୟଙ୍କୁ ପ୍ରଶଂସା କରିଥିଲେ । ପ୍ରଧାନମନ୍ତ୍ରୀ ଶ୍ୱେତାମ୍ବର ତେରାପନ୍ଥଙ୍କ ସହ ନିଜର ଦୀର୍ଘଦିନ ସମ୍ପର୍କର ସ୍ମରଣ କରି କହିଥିଲେ ଯେ ‘ୟେ ତେରାପନ୍ଥ ହେ, ୟେ ମେରା ପନ୍ଥ ହେ, ଏହି ତେରାପନ୍ଥ ମୋର ପଥ ।
ପ୍ରଧାନମନ୍ତ୍ରୀ ପଦଯାତ୍ରାର ମହତ୍ୱ ଉପରେ ଆଲୋକପାତ କରି କହିଥିଲେ ଯେ ୨୦୧୪ ମସିହାରେ ଲାଲକିଲ୍ଲାରୁ ଯେଉଁ ପଦଯାତ୍ରାର ଶୁଭାରମ୍ଭ ହେଉଥିଲା ତାର ଅପୂର୍ବ ସଂଯୋଗ ଏହି ଯେ ସେ ମଧ୍ୟ ଭାରତର ପ୍ରଧାନମନ୍ତ୍ରୀ ଭାବେ ସେହିବର୍ଷ ନୂତନ ଯାତ୍ରା ଆରମ୍ଭ କରିଥିଲେ । ଏହି ଯାତ୍ରା ଥିଲା ଜନସେବା ଓ ଜନକଲ୍ୟାଣର ଯାତ୍ରା । ପ୍ରଧାନମନ୍ତ୍ରୀ ମଧ୍ୟ ପଦଯାତ୍ରାର ବାର୍ତ୍ତା, ନୈତିକତା, ଉତ୍ସର୍ଗ ଓ ଶାନ୍ତିପୂର୍ଣ୍ଣ ସହବାସ୍ଥାନର ପ୍ରଶଂସା କରିଥିଲେ । ଯେକୌଣସି କୁ-ଅଭ୍ୟାସଠାରୁ ଦୂରେଇ ରଖିବା ହିଁ ପ୍ରକୃତ ଆତ୍ମସମୀକ୍ଷା ବୋଲି କହିଥିଲେ ।କୁଅଭ୍ୟାସଠାରୁ ମୁକ୍ତି ରହିଲେ ଆତ୍ମା-ପରମାତ୍ମାର ମିଳନ ଘଟି ସର୍ବଜନ କଲ୍ୟାଣ ସମ୍ଭବ ହେବ ।
ପ୍ରଧାନମନ୍ତ୍ରୀ କହିଥିଲେ ଯେ ଆଜି ସ୍ୱାଧୀନତାର ଅମୃତ ମହୋତ୍ସବ କାଳରେ ଦେଶ ସମାଜଠାରୁ କର୍ତ୍ତବ୍ୟବୋଧ ଆଶା କରିବା ସହ ଦେଶ ମଧ୍ୟ ନିଜକୁ ଆଗେଇ ନେଉଛି । ଦେଶ ସବ୍କା ସାଥ୍, ସବ୍କା ବିକାଶ, ସବ୍କା ବିଶ୍ୱାସ ଓ ସବ୍କା ପ୍ରୟାସ ସହ ଆଗକୁ ବଢୁଛି । ସରକାରଙ୍କ ଦ୍ୱାରା ସବୁ କାମ କରାଇବା ଭାରତର ପ୍ରବୃତ୍ତି କେବେ ବି ନ ଥିଲା । ଏଠାରେ ସରକାର, ସମାଜ ଓ ଧାର୍ମିକ ଗୁରୁଙ୍କର ସବୁବେଳେ ସମାନ ଭୂମିକା ରହିଛି । ଏହାର ସଂକଳ୍ପଗୁଡିକୁ ସାକାର କରିବା ନିମନ୍ତେ ଦେଶ ଏହି ଉତ୍ସାହକୁ ଉପଜୀବ୍ୟ କରି କର୍ତ୍ତବ୍ୟ ପଥରେ ଆଗେଇ ଚାଲିଛି।
ଶେଷରେ ପ୍ରଧାନମନ୍ତ୍ରୀ ଆଧ୍ୟାତ୍ମିକ ଗୁରୁମାନଙ୍କୁ ଦେଶକୁ ଆଗେଇ ନେବା ପାଇଁ ଉଦ୍ୟମ ଓ ସଂକଳ୍ପ ନେବାକୁ ଅନୁରୋଧ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିବା ପୁରୁଷ ବ୍ରିଜ୍ ଟିମକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଆଜି ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିବା ପୁରୁଷ ବ୍ରିଜ୍ ଟିମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ ଅପୂର୍ବ ପ୍ରଦର୍ଶନ ସହ ରୌପ୍ୟ ପଦକ ଜିତିଥିବା ପୁରୁଷ ବ୍ରିଜ୍ ଟିମକୁ ଅଭିନନ୍ଦନ ।
ରାଜୁ ତୋଲାନି, ଅଜୟ ପ୍ରଭାକର ଖରେ, ସୁମିତ ମୁଖାର୍ଜୀ, ରାଜେଶ୍ୱର ତିୱାରୀ, ଜଗି ଶିବଦାସାଦି ଏବଂ ସନ୍ଦୀପ ଠାକୁର ଉଲ୍ଲେଖନୀୟ ପ୍ରତିଭା ଏବଂ ନିଷ୍ଠା ପ୍ରଦର୍ଶନ କରିଛନ୍ତି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତେଲଙ୍ଗାନା ଓ ଆନ୍ଧ୍ରପ୍ରଦେଶ ମୁଖ୍ୟମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ମତ ବିନିମୟ
ପ୍ରବଳ ବର୍ଷା ଯୋଗୁଁ ତେଲଙ୍ଗାନା ଏବଂ ଆନ୍ଧ୍ରପ୍ରଦେଶରେ ଉପୁଜିଥିବା ସାମ୍ପ୍ରତିକ ପରିସ୍ଥିତି ସମ୍ପର୍କରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତେଲଙ୍ଗାନା ମୁଖ୍ୟମନ୍ତ୍ରୀ ଶ୍ରୀ କେ ଚନ୍ଦ୍ରଶେଖର ରାଓ ଏବଂ ଆନ୍ଧ୍ରପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ୱାଇ ଏସ ଜଗନମୋହନ ରେଡ୍ଡୀଙ୍କ ସହ ଆଲୋଚନା କରିଛନ୍ତି ।
"ଭୀଷଣ ବର୍ଷା ଯୋଗୁଁ ଉପୁଜିଥିବା ପରିସ୍ଥିତି ନେଇ ତେଲଙ୍ଗାନା ମୁଖ୍ୟମନ୍ତ୍ରୀ କେସିଆର ଗାରୁ ଏବଂ ଆନ୍ଧ୍ରପ୍ରଦେଶ ମୁଖ୍ୟମନ୍ତ୍ରୀ ୱାଇଏସ ଜଗନ ଗାରୁଙ୍କ ସହିତ କଥା ହୋଇଛି । ଉଦ୍ଧାର ଓ ରିଲିଫ କାର୍ଯ୍ୟରେ କେନ୍ଦ୍ର ତରଫରୁ ସମସ୍ତ ପ୍ରକାର ସମ୍ଭାବ୍ୟ ସହାୟତା ନେଇ ସୁନିଶ୍ଚିତ କରାଇଛି । ପ୍ରବଳ ବର୍ଷା କାରଣରୁ ପ୍ରଭାବିତ ହୋଇଥିବା ଲୋକଙ୍କ ପ୍ରତି ମୋର ସମବେଦନା ରହିଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟନ୍ତୀ ଅବସରରେ ପଣ୍ଡିତ ଜଓ୍ୱାହରଲାଲ ନେହରୁଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଜୟନ୍ତୀ ଅବସରରେ ଭାରତର ପ୍ରଥମ ପ୍ରଧାନମନ୍ତ୍ରୀ ପଣ୍ଡିତ ଜଓ୍ୱାହରଲାଲ ନେହରୁଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଜୟନ୍ତୀ ଅବସରରେ ପଣ୍ଡିତ ଜଓ୍ୱାହରଲାଲ ନେହରୁଙ୍କୁ ଶ୍ରଦ୍ଧାଞ୍ଜଳି ।”
SR
(
ରସାୟନ ଓ ସାର ମନ୍ତ୍ରଣାଳୟ
ଜୁନ 30, 2020ରେ ଗୋଟିଏ ଦିନରେ ରେକର୍ଡ ସଂଖ୍ୟକ 73 ରେକ ସାର ପଠାଯାଇଛି
• ଉଲ୍ଲେଖନୀୟ ସଫଳତା ପାଇଁ ସାର ବିଭାଗକୁ ଅଭିନନ୍ଦନ ଜଣାଇବା ସହ ରେଳବାଇକୁ ପ୍ରଶଂସା କରିଛନ୍ତି ଶ୍ରୀ ଗୌଡା
କେନ୍ଦ୍ର ରସାୟନ ଓ ସାର ମନ୍ତ୍ରୀ ଶ୍ରୀ ଡି.ଭି. ସଦାନନ୍ଦ ଗୌଡା ଆଜି ସାର ବିଭାଗର ଅଧିକାରୀମାନଙ୍କୁ ଅଭିନନ୍ଦନ ଜଣାଇବା ସହ ଜୁନ 30, 2020ରେ ଗୋଟିଏ ଦିନରେ 73 ରେକ ସାର ପଠାଇବାରେ ସାହାଯ୍ୟ କରିଥିବାରୁ ରେଳ ମନ୍ତ୍ରଣାଳୟକୁ କୃତଜ୍ଞତା ଜଣାଇଛନ୍ତି । ଆଜିସୁଦ୍ଧା, ଗୋଟିଏ ଦିନରେ ଏତେ ସଂଖ୍ୟକ ସାର ରେକ ପଠାଯିବାର ଏହା ଏକ ରେକର୍ଡ ବୋଲି ସେ ପ୍ରକାଶ କରିଛନ୍ତି ।
ଚଳିତ ବର୍ଷ ଜୁନ ମାସ ମଧ୍ୟରେ, ଦିନକୁ ହାରାହାରି 56.5 ରେକ ସାର ପଠାଯାଉଥିଲା । ଏହା ମଧ୍ୟ ଏକ ଐତିହାସିକ ରେକର୍ଡ । କୌଣସି ଜୁନ ମାସରେ ଏତେ ସଂଖ୍ୟକ ସାର ରେକ ପଠାଯାଇନଥିଲା ।
ସେ ଆହୁରି ମଧ୍ୟ କହିଛନ୍ତି ଯେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ସରକାର ଚାଷୀଙ୍କୁ ଉପଯୁକ୍ତ ସମୟରେ ସାର ଉପଲବ୍ଧ କରିବାକୁ ପ୍ରତିଶ୍ରୁତିବଦ୍ଧ । ଚଳିତ ଖରିଫ ଋତୁ ପାଇଁ ଏପର୍ଯ୍ୟନ୍ତ କେନ୍ଦ୍ର ସରକାର ରାଜ୍ୟ ସରକାରମାନଙ୍କ ସହ ନିବିଡ ଭାବେ ସମନ୍ୱୟ ରକ୍ଷା କରି ସାରା ଦେଶରେ ଚାଷୀଙ୍କୁ ପର୍ଯ୍ୟାପ୍ତ ପରିମାଣର ସାର ଯୋଗାଣକୁ ସୁନିଶ୍ଚିତ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗର୍ଲ୍ସ ଡିଙ୍ଗି-ଆଇଏଲସିଏ୪ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ନେହା ଠାକୁରଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଏସୀୟ କ୍ରୀଡ଼ାରେ ଗର୍ଲ୍ସ ଡିଙ୍ଗି-ଆଇଏଲସିଏ୪ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ନେହା ଠାକୁରଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ନିଷ୍ଠା ଏବଂ ଦୃଢ଼ତାର ଏକ ଚମତ୍କାର ଉଦାହରଣ!
ନେହା ଠାକୁର ଗର୍ଲ୍ସ ଡିଙ୍ଗି-ଆଇଏଲସିଏ୪ ପ୍ରତିଯୋଗିତାରେ ରୌପ୍ୟ ପଦକ ଜିତିଛନ୍ତି ।
ତାଙ୍କ ଅସାଧାରଣ ପ୍ରଦର୍ଶନ ତାଙ୍କ ପ୍ରତିଭା ଏବଂ କଠିନ ପରିଶ୍ରମର ପ୍ରମାଣ । ତାଙ୍କୁ ଶୁଭେଚ୍ଛା ଏବଂ ତାଙ୍କ ଭବିଷ୍ୟତ ପାଇଁ ଶୁଭକାମନା ।’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତ ସରକାର ଏ ପର୍ଯ୍ୟନ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ମାଗଣାରେ ୧୭.୧୫ କୋଟିରୁ ଅଧିକ ଟିକା ଡୋଜ ପ୍ରଦାନ କରିସାରିଲେଣି
ବର୍ତ୍ତମାନ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକ ନିକଟରେ ୮୯ ଲକ୍ଷରୁ ଅଧିକ ଡୋଜ ଉପଲବ୍ଧ ରହିଛି ଯାହା ଲୋକମାନଙ୍କୁ ଦିଆଯିବ
ଆଗାମୀ ୩ ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକ ଦ୍ୱାରା ୨୮ ଲକ୍ଷରୁ ଅଧିକ ଡୋଜ ଗ୍ରହଣ କରାଯିବ
ଭାରତ ସରକାର ଏକ ‘ସମ୍ପୂର୍ଣ୍ଣ ସରକାର’ ଦୃଷ୍ଟିକୋଣ ମାଧ୍ୟମରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡ଼ିକ ସହ ମିଶି କୋଭିଡ-୧୯ ମହାମାରୀ ବିରୋଧୀ ଲଢ଼େଇରେ ଅଗ୍ରଗାମୀ ରହିଛନ୍ତି । ମହାମାରୀର ନିୟନ୍ତ୍ରଣ ଏବଂ ମୁକାବିଲା ପାଇଁ ଟେଷ୍ଟ, ଟ୍ରାକ, ଟ୍ରିଟ ଏବଂ କୋଭିଡ କୈନ୍ଦ୍ରିକ ବ୍ୟବହାର ବ୍ୟତୀତ, ଏବେ ଟିକାକରଣ ଭାରତ ସରକାରଙ୍କ ପାଞ୍ଚ ସୂତ୍ରୀ ରଣନୀତିର ଏକ ଅଭିନ୍ନ ଅଙ୍ଗ ପାଲଟିଛି ।
୨୦୨୧ ମେ ୧ରୁ କୋଭିଡ-୧୯ ଟିକାକରଣର ଉଦାର ତଥା ତ୍ୱରିତ ପର୍ଯ୍ୟାୟ ୩ ରଣନୀତିର କାର୍ଯ୍ୟାନ୍ୱୟନ ଆରମ୍ଭ ହୋଇଯାଇଛି । ଏପ୍ରିଲ ୨୮ ତାରିଖରୁ କୋଭିଡ ଟିକାକରଣ ପାଇଁ ନୂଆ ଯୋଗ୍ୟ ହିତାଧିକାରୀ ଗୋଷ୍ଠୀଙ୍କର ପଞ୍ଜୀକରଣ ଆରମ୍ଭ ହୋଇଛି । ହିତାଧିକାରୀମାନେ ସିଧାସଳଖ ଭାବେ କୋୱିନ ପୋର୍ଟାଲ  ଅଥବା ଆରୋଗ୍ୟ ସେତୁ ଆପ ଜରିଆରେ ପଂଜୀକରଣ କରାଇ ପାରିବେ ।
ଭାରତ ସରକାର ବର୍ତ୍ତମାନ ପର୍ଯ୍ୟନ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ମାଗଣାରେ ପାଖାପାଖି ୧୭.୧୫ କୋଟି  ଟିକା ଡୋଜ ପ୍ରଦାନ କରିସାରିଲେଣି । ତନ୍ମଧ୍ୟରୁ, ନଷ୍ଟ ହୋଇଥିବା ଡୋଜକୁ ମିଶାଇ ମୋଟ ବ୍ୟବହୃତ ଡୋଜ ସଂଖ୍ୟା ୧୬,୨୬,୧୦,୯୦୫ ହୋଇଛି  ।
ବର୍ତ୍ତମାନ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକ ନିକଟରେ ୮୯ ଲକ୍ଷରୁ ଅଧିକ କୋଭିଡ ଟିକା ଡୋଜ  ଉପଲବ୍ଧ ରହିଛି ଯାହା ଲୋକମାନଙ୍କୁ ଦିଆଯିବ । ନକାରାତ୍ମକ ସନ୍ତୁଳନ ଥିବା ରାଜ୍ୟ ସେମାନଙ୍କୁ ଯୋଗାଣ ହୋଇଥିବା ଟିକା ଠାରୁ ଅଧିକ ବ୍ୟବହାର  କରୁଥିବା ଦେଖିବାକୁ ମିଳୁଛି କାରଣ ସେମାନେ ସଶସ୍ତ୍ର ବଳକୁ ଯୋଗାଇଥିବା ଟିକାକୁ ଏହା ସହିତ ମେଳ ଖୁଆଇ ନାହାନ୍ତି ।
ଅଧିକନ୍ତୁ, ଆଗାମୀ ୩ ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକ ଦ୍ୱାରା ୨୮ ଲକ୍ଷରୁ ଅଧିକ  ଅତିରିକ୍ତ ଟିକା ଡୋଜ ଗ୍ରହଣ କରାଯିବ ।
କ୍ୟାବିନେଟ
ଫସଫେଟ ଓ ପଟାସ ସାର ପାଇଁ ସବସିଡି ଦରକୁ କ୍ୟାବିନେଟ ମଞ୍ଜୁରି
୨୦୨୨-୨୩ ରବି ଋତୁ ଲାଗି ଅକ୍ଟୋବର ପହିଲା ୨୦୨୨ରୁ ୩୧ ମାର୍ଚ୍ଚ ୨୦୨୩ ପର୍ଯ୍ୟନ୍ତ ହେବ ଲାଗୁ
୫୧,୮୭୫ କୋଟି ଟଙ୍କାର ସବସିଡିକୁ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ପୋଷକ ତତ୍ତ୍ବ ଆଧାରିତ ଫସଫେଟ ଓ ପଟାସ ସାର ପାଇଁ ସବସିଡି ଦରକୁ ମଞ୍ଜୁରି ମିଳିଛି । ୨୦୨୨-୨୩ ରବି ଋତୁରେ ଏହି ସବସିଡି ଦର ୨୦୨୨ ଅକ୍ଟୋବର ପହିଲା ତାରିଖ ଠାରୁ ୩୧ ମାର୍ଚ୍ଚ ୨୦୨୩ ପର୍ଯ୍ୟନ୍ତ ଲାଗୁ ହେବ । ପଟାସ ଓ ଫସଫେଟ ସାରରେ ନାଇଟ୍ରୋଜେନ , ଫସଫରସ , ପଟାସ  ଏବଂ ସଲଫର  ଆଦି ବିଭିନ୍ନ ପୋଷକ ତତ୍ତ୍ବ ମିଶ୍ରଣ କରାଯିବ । ଏ ସଂକ୍ରାନ୍ତରେ ସାର ବିଭାଗ ପକ୍ଷରୁ ମିଳିଥିବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି ମିଳିଛି ।
|
|
ବର୍ଷ
|
|
କିଲୋ ପ୍ରତି ଟଙ୍କା
|
|
ଏନ
|
|
ପି
|
|
କେ
|
|
ଏସ
|
|
୨୦୨୨-୨୩ ରବି ଋତୁ 
|
|
୯୮.୦୨
|
|
୬୬.୯୩
|
|
୨୩.୬୫
|
|
୬.୧୨
ଆର୍ଥିକ ବ୍ୟୟବରାଦ:
୨୦୨୨-୨୩ ରବି ଋତୁ ପାଇଁ କ୍ୟାବିନେଟ ମୋଟ୍ ୫୧ ହଜାର ୮୭୫ କୋଟି ଟଙ୍କାର ସବସିଡି ମଞ୍ଜୁର କରିଛନ୍ତି । ଏଥିରେ ଫ୍ରିଟ୍ ବା ମାଲ ଭଡ଼ା ସବସିଡି ଜରିଆରେ ସ୍ବଦେଶୀ ସାରକୁ ଦିଆଯାଉଥିବା ସହାୟତା ସାମିଲ ରହିଛି ।
ଲାଭ:
କ୍ୟାବିନେଟଙ୍କର ଏହି ନିଷ୍ପତ୍ତି ଦ୍ବାରା ୨୦୨୨-୨୩ ରବି ଋତୁରେ ସବୁ ଚାଷୀଙ୍କୁ ଶସ୍ତା/ସବସିଡି ଦରରେ ସମସ୍ତ ପିଏଣ୍ଡକେ ସାର ଉପଲବ୍ଧ ହୋଇପାରିବ ଏବଂ ଏହା କୃଷି କ୍ଷେତ୍ରକୁ ମଧ୍ୟ ସହାୟକ ହେବ । ଅନ୍ତର୍ଜାତୀୟ ବଜାରରେ ସାର ଦରରେ ଦେଖା ଦେଇଥିବା ଅସ୍ଥିରତା ଏବଂ କଞ୍ଚାମାଲର ଅଭାବ ସମସ୍ୟାକୁ କେନ୍ଦ୍ର ସରକାର ସବସିଡି ଓ ଅନ୍ୟାନ୍ୟ ସହାୟତା ମାଧ୍ୟମରେ ପ୍ରାୟତଃ ନିୟନ୍ତ୍ରଣ କରି ଆସୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଇ ୬ ତାରିଖରେ “ଜେଆଇଟିଓ କନେକ୍ଟ ୨୦୨୨” ର ଉଦଘାଟନୀ ଅଧିବେଶନକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ଜରିଅ।ରେ ୬ ମଇ ୨୦୨୨ ରେ ଜୈନ ଆନ୍ତର୍ଜାତୀୟ ବାଣିଜ୍ୟ ସଂଗଠନର "ଜେଆଇଟିଓ କନେକ୍ଟ ୨୦୨୨” ର ଉଦଘାଟନୀ ଅଧିବେଶନକୁ ସମ୍ବୋଧିତ କରିବେ ।
ଜୈନ ଆନ୍ତର୍ଜାତୀୟ ବାଣିଜ୍ୟ ସଂଗଠନ  ହେଉଛି ବିଶ୍ୱ ବ୍ୟାପୀ ଜୈନମାନଙ୍କୁ ସଂଯୋଗ କରୁଥିବା ଏକ ବିଶ୍ୱସ୍ତରୀୟ ସଂଗଠନ । ପାରସ୍ପରିକ ଯୋଗାଯୋଗ ଏବଂ ବ୍ୟକ୍ତିଗତ ଆଲୋଚନା ମାଧ୍ୟମରେ ବ୍ୟବସାୟ ଏବଂ ଶିଳ୍ପକୁ ସାହାଯ୍ୟ କରିବାକୁ ଜେଆଇଟିଓ ସଂଯୋଗ ହେଉଛି ଏକ ପ୍ରୟାସ । “ଜେଆଇଟିଓ କନେକ୍ଟ ୨୦୨୨” ତିନି ଦିନିଆ କାର୍ଯ୍ୟକ୍ରମ ପୁଣେର ଗଙ୍ଗାଧାମ ଆନେକ୍ସରେ ମଇ ୬ ରୁ ୮ ତାରିଖ ପର୍ଯ୍ୟନ୍ତ ଆୟୋଜିତ ହେବ ଏବଂ ଏଥିରେ ବ୍ୟବସାୟ ଓ ଅର୍ଥନୀତି ସହ ଜଡିତ ବିଭିନ୍ନ ପ୍ରସଙ୍ଗରେ ଏକାଧିକ ଅଧିବେଶନ ଅନ୍ତର୍ଭୁକ୍ତ ରହିବ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ 7, 2021ରେ ‘ପରୀକ୍ଷା ପେ ଚର୍ଚ୍ଚା 2021’ରେ ଛାତ୍ରଛାତ୍ରୀ, ଶିକ୍ଷକ ଓ ଅଭିଭାବକଙ୍କ ସହ ଆଲୋଚନା କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏପ୍ରିଲ 7, 2021 ସନ୍ଧ୍ୟା 7ଟା ସମୟରେ ଭିଡିଓ କନଫରେନ୍ସିଂ ଜରିଆରେ ବିଶ୍ୱବ୍ୟାପୀ ଛାତ୍ରଛାତ୍ରୀ, ଶିକ୍ଷକ ଓ ଅଭିଭାବକଙ୍କ ସହିତ “ପରୀକ୍ଷା ପେ ଚର୍ଚ୍ଚା 2021” କାର୍ଯ୍ୟକ୍ରମରେ ଆଲୋଚନା କରିବେ ।
ପ୍ରଧାନମନ୍ତ୍ରୀ ଟ୍ୱିଟ୍ କରି କହିଛନ୍ତି, “ଏକ ନୂଆ ସ୍ୱରୂପ, ବିଷୟଗୁଡ଼ିକର ବ୍ୟାପକ ଦିଗ ଏବଂ ଆମର ସାହସୀ #ExamWarriors, ଶିକ୍ଷକ ଓ ଅଭିଭାବକଙ୍କ ସହ ଏକ ସ୍ମରଣୀୟ ଆଲୋଚନା ।”
7 ଏପ୍ରିଲରେ 7ଟା ସମୟରେ ‘ପରୀକ୍ଷା ପେ ଚର୍ଚ୍ଚା’ ଦେଖନ୍ତୁ...
#PPC2021"
ପରିବେଶ ଓ ଜଙ୍ଗଲ ମନ୍ତ୍ରଣାଳୟ
ବାୟୁମଣ୍ଡଳର ଓଜୋନସ୍ତରରୁ ହାଇଡ୍ରୋ ଫ୍ଲରୋକାର୍ବନ ନିଷ୍କାସନ ସଂକ୍ରାନ୍ତ ମଣ୍ଟ୍ରିଲ ପ୍ରୋଟୋକଲର କିଗାଲୀ ସଂଶୋଧନ ଅନୁମୋଦନକୁ କେନ୍ଦ୍ର କ୍ୟାବିନେଟର ମଞ୍ଜୁରୀ
୨୦୨୩ ମସିହା ସୁଦ୍ଧା ସମସ୍ତ ଅଂଶୀଦାରମାନଙ୍କ ସହ ଆଲୋଚନା ପରେ ହାଇଡ୍ରୋପ୍ଲରୋକାର୍ବନ ଓଜୋନସ୍ତରରୁ ଦୂରୀକରଣ ନେଇ ଜାତୀୟ ମାର୍ଗଦର୍ଶିକା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ବାୟୁମଣ୍ଡଳର ଓଜୋନସ୍ତରରୁ ହାଇଡ୍ରୋଫ୍ଲୁରୋକାର୍ବନ ଦୂର କରିବା ନେଇ ମଣ୍ଟ୍ରିଲ ପ୍ରୋଟୋକଲ ଅନ୍ତର୍ଗତ କିଗାଲୀ ସଂଶୋଧନ ଅନୁମୋଦନକୁ ମଞ୍ଜୁରୀ ମିଳିଛି । ରାୱାଣ୍ଡାର କିଗାଲୀଠାରେ ଅକ୍ଟୋବର ୨୦୧୬ରେ ଅନୁଷ୍ଠିତ ୨୮ତମ ବୈଠକରେ ଏହି ସଂକଳ୍ପ ଗୃହୀତ ହୋଇଥିଲା ।
ସୁବିଧା- ହାଇଡ୍ରୋଫ୍ଲୁରୋସେଣ୍ଟ କାର୍ବନର ବିଲୋପ ଯୋଗୁଁ ଗ୍ରୀନହାଉସ ଗ୍ୟାସ ନିର୍ଗମନ ରୋକାଯିବା ସହ ଜଳବାୟୁ ପରିବର୍ତ୍ତନ ଜନିତ ସମସ୍ୟାରୁ ଲୋକଙ୍କୁ ମୁକ୍ତି ମିଳିବ ।
 ହାଇଡ୍ରୋଫ୍ଲୁରୋକାର୍ବନ ବ୍ୟବହାର ଓ ଛାଡୁଥିବା କାରଖାନାଗୁଡିକ ସହମତିରେ ହୋଇଥିବା ଚୁକ୍ତିଭିତ୍ତିରେ ଏହାକୁ ପର୍ଯ୍ୟାୟକ୍ରମେ ପରିତ୍ୟାଗ କରି, ଅଣ  ହାଇଡ୍ରୋଫ୍ଲୁରୋକାର୍ବନ ଓ କମ୍ ବୈଶ୍ୱିକ ଉତ୍ତପ୍ତୀକରଣ ବୈଷୟିକ ଜ୍ଞାନର ଉପଯୋଗ କରିବେ ।
ତ୍ୱରାନ୍ୱିତ ନିୟମ ଓ ଲକ୍ଷ୍ୟ-
 ୨୦୨୩ ମସିହା ସୁଦ୍ଧା ପ୍ରତ୍ୟେକ ଶିଳ୍ପସଂସ୍ଥା ସହ ଆଲୋଚନା ପରେ ଦେଶରୁ ହାଇଡ୍ରୋଫ୍ଲୁରୋକାର୍ବନ ନିର୍ଗମନ ହ୍ରାସ ପାଇଁ ପଦକ୍ଷେପ ନିଆହେବ ।
 ବର୍ତ୍ତମାନ ରହିଥିବା ନ୍ୟାୟିକ ବ୍ୟବସ୍ଥା ତଥା ଓଜୋନସ୍ତରରୁ ଏହାର ହ୍ରାସ ସଂକ୍ରାନ୍ତ ନିୟନ୍ତ୍ରଣ ନିୟମଗୁଡିକୁ ସଂଶୋଧନ କରି କିଗାଲୀ ସଂଶୋଧନ ଅନୁସାରେ ୨୦୨୪ ମସିହା ମଧ୍ୟଭାଗ ସୁଦ୍ଧା ହାଇଡ୍ରୋଫ୍ଲୁରୋକାର୍ବନ ନିର୍ଗମନ ହ୍ରାସ ଦିଗରେ ପଦକ୍ଷେପ ନିଆଯିବ ।
କର୍ମନିଯୁକ୍ତି ସମେତ ମୁଖ୍ୟ ପ୍ରଭାବ
 ହାଇଡ୍ରୋଫ୍ଲରୋକାର୍ବନ ହ୍ରାସ ଦ୍ୱାରା ଗ୍ରୀନହାଉସ ଗ୍ୟାସ ସହ ସମାନ ୧୦୫ ମିଲିୟନ ଟନ୍ ପର୍ଯ୍ୟନ୍ତ ଅଙ୍ଗାରକାମ୍ଳ ହ୍ରାସ ଯୋଗୁଁ ୨୧୦୦ ମସିହା ସୁଦ୍ଧା ୦.୫ ଡ୍ରିଗୀ ସେଲସିୟସ ପର୍ଯ୍ୟନ୍ତ ବୈଶ୍ୱିକ ତାପମାତ୍ରା ହ୍ରାସ ସାଙ୍ଗକୁ ଓଜୋନସ୍ତରକୁ ମଧ୍ୟ ସୁରକ୍ଷା ଦେବ ।
 କିଗାଲୀ ରାଜିନାମା ଅନୁସାରେ ଏଚଏଫସି ହ୍ରାସ ଓ କମ୍ ବୈଶ୍ୱିକ ଉତ୍ତପ୍ତିକରଣ ନିୟମ ମାନିବା ଯୋଗୁଁ ଅଙ୍ଗାରକାମ୍ଳ ନିର୍ଗମନ ହ୍ରାସ
 ଏଚଏଫସି ହ୍ରାସ କାର୍ଯ୍ୟକ୍ରମକୁ ତ୍ୱରାନ୍ୱିତ କରିବା ଦ୍ୱାରା ଭାରତ ସରକାର ଆର୍ଥିକ ଓ ସାମାଜିକ ଲକ୍ଷ୍ୟ ହାସଲ କରିବା ସହ ପରିବେଶ ସୁରକ୍ଷାରେ ମଧ୍ୟ ସହାୟକ ହେବ ।
 ଏଥିପାଇଁ ଘରୋଇ ଉପକରଣ ନିର୍ମାଣର ସମ୍ଭାବନା ଥିବାବେଳେ, ଅନେକ ଗତାନୁକୂଳିକ ବୈଷୟିକ ଜ୍ଞାନ ସମ୍ଭୁତ ଉପକରଣ ପାଇଁ ସହାୟକ ହେବ ।
ସବିଶେଷ ବୃତ୍ତାନ୍ତ-
 କିଗାଲୀ ସଂଶୋଧନ ଅନୁସାରେ ମଣ୍ଟ୍ରିଲ ପ୍ରୋଟୋକଲ ଅନ୍ତର୍ଭୁକ୍ତ ଦେଶଗୁଡିକ ଏଚଏଫସିର ବ୍ୟବହାର ଓ ଉତ୍ପାଦନ ହ୍ରାସ କରିବେ ।
 ହାଇଡ୍ରୋଫ୍ଲରୋକାର୍ବନ ଅଣ ଓଜୋନସ୍ତରରେ ଏଚଏଫସି ହ୍ରାସ କରିଥିବା ବିକଳ୍ପ ଭାବେ ବ୍ୟବହାର କରାଯାଉଥିଲା । ଏଚଏଫସି ଷ୍ଟଟୋସ୍ପେରିକ ଓଜୋନସ୍ତର ହ୍ରାସ କରିପାରୁ ନ ଥିଲେ ମଧ୍ୟ ଅଧିକ ଉତ୍ତପ୍ତିକରଣ ଯୋଗୁଁ ଜଳବାୟୁ ଉପରେ ପ୍ରତିକୂଳ ପ୍ରଭାବ ପକାଇଥାଏ ।
 ବାତାନୁକୂଳିତ କ୍ଷେତ୍ରରେ ଏଚଏଫସିର ମୁଖ୍ୟ ଭୂମିକା ଥିବା ଦୃଷ୍ଟିରୁ ମଣ୍ଟ୍ରିଲ ପ୍ରୋଟୋକୋଲ ରାଜିନାମାରେ ଅଂଶଗ୍ରହଣକାରୀ ଦେଶଗୁଡିକ ୨୦୪୦ ସୁଦ୍ଧା ଏହାର ପର୍ଯ୍ୟାୟକ୍ରମେ ହ୍ରାସ ପାଇ ରାଜି ହୋଇଥିଲେ ।
 ଭାରତ ଚାରିଟି ପର୍ଯ୍ୟାୟରେ ୨୦୪୭ ସୁଦ୍ଧା ଏହାର ହ୍ରାସ ପାଇଁ ଯୋଜନା କରିଛି ।
 ମଣ୍ଟ୍ରିଲ ପଟ୍ରୋକଲରେ ସାର୍ବଜନୀନ ସମର୍ଥନ ରହିଛି ।
୧. ବାୟୁମଣ୍ଡଳରେ ଓଜୋନସ୍ତର ସୁରକ୍ଷା ପାଇଁ ମଣ୍ଟ୍ରିଲ ପ୍ରଟୋକଲ ଏକ ଆନ୍ତର୍ଜାତିକ ପରିବେଶ ରାଜିନାମା ।
୨. ଭାରତ ଏହି ପ୍ରଟୋକଲରେ ୧୯ ଜୁନ ୧୯୯୨ରେ ସାମିଲ ହେଲା । ବର୍ତ୍ତମାନର କ୍ୟାବିନେଟ ଅନୁମୋଦନ ଦ୍ୱାରା କିଗାଲୀ ରାଜିନାମାକୁ ପୁଣି ସ୍ୱୀକୃତି ଦେଇଛି ।
୩. ମଣ୍ଟ୍ରିଲ ପ୍ରୋଟୋକୋଲ ସୂଚୀ ଅନୁସାରେ ଭାରତ ସଫଳତାର ସହ ଏହାର ଲକ୍ଷ୍ୟ ପୂରଣ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଟଳ ଜୀଙ୍କୁ "ସଦୈଭ ଅଟଳ” ଏବଂ ସଂସଦ ଭବନରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଶ୍ରୀ ଅଟଳ ବିହାରୀ ବାଜପେୟୀଙ୍କୁ ‘ସଦୈଭ ଅଟଳ’ ଏବଂ ସଂସଦ ଭବନରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଆଜି ସକାଳେ ଅଟଳ ଜୀଙ୍କୁ “ସଦୈଭ ଅଟଳ” ଏବଂ ସଂସଦ ଭବନରେ ଶ୍ରଦ୍ଧାଞ୍ଜଳି ଅର୍ପଣ କରିଥିଲି ।”
HS
(
ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ
ଅକ୍ଷୟ ଶକ୍ତି କ୍ଷେତ୍ରରେ ସହଯୋଗ ପାଇଁ ଭାରତ-ଫ୍ରାନ୍ସ ବୁଝାମଣାପତ୍ରକୁ କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କ୍ୟାବିନେଟ ବୈଠକରେ ଅକ୍ଷୟଶକ୍ତି କ୍ଷେତ୍ରରେ ସହଯୋଗ ପାଇଁ ଭାରତ-ଫ୍ରାନ୍ସ ମଧ୍ୟରେ ସ୍ୱାକ୍ଷରିତ ହୋଇଥିବା ବୁଝାମଣାପତ୍ରକୁ ଅନୁମୋଦନ କରାଯାଇଛି । ଏହି ବୁଝାମଣାପତ୍ର ଚଳିତବର୍ଷ ଜାନୁୟାରୀରେ ସ୍ୱାକ୍ଷରିତ ହୋଇଥିଲା । ଏହି ବୁଝାମଣାପତ୍ରର ମୁଖ୍ୟ ଲକ୍ଷ୍ୟ ହେଲା ନୂଆ ଓ ଅକ୍ଷୟ ଶକ୍ତି କ୍ଷେତ୍ରରେ ଦୁଇଦେଶ ମଧ୍ୟରେ ସହଯୋଗ ବୃଦ୍ଧି କରିବା । ଏ କ୍ଷେତ୍ରରେ ଉଭୟ ଦେଶ ମିଳିତଭାବେ କାମ କରିବା ସହ ଏହାର ଲାଭରେ ସମଭାଗୀ ହେବେ । ସୌର, ପବନ, ଉଦ୍ଜାନ ଓ ଜୈବିକ ଗ୍ୟାସ୍ କ୍ଷେତ୍ରରେ ଟେକ୍ନୋଲଜିର ଉପଯୋଗ କରି ଉର୍ଜ୍ଜା ସଂଗ୍ରହ ପାଇଁ ଦୁଇଦେଶ ମୁଖ୍ୟତଃ କାମ କରିବେ । ଆବଶ୍ୟକ ନୂଆ ଟେକ୍ନୋଲଜି ତିଆରି ପାଇଁ ପରସ୍ପର ପରସ୍ପରକୁ ସାହାଯ୍ୟ ସହଯୋଗ ଯୋଗାଇବେ । ୨୦୩୦ ସୁଦ୍ଧା ୪୫୦ ଗିଗାୱାଟ ଅକ୍ଷୟ ଶକ୍ତି ସୃଷ୍ଟି କରିବା ପାଇଁ ଯେଉଁ ଭିତ୍ତିଭୂମିର ଆବଶ୍ୟକତା ରହିଛି ତାହାକୁ ସଂପୂର୍ଣ୍ଣ କରିବା ପାଇଁ ଏହି ବୁଝାମଣାପତ୍ର ସହାୟକ ହେବ`।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅକ୍ଟୋବର ୧୫ ତାରିଖରେ ଆଇନ ମନ୍ତ୍ରୀ ଏବଂ ଆଇନ ସଚିବମାନଙ୍କର ସର୍ବ ଭାରତୀୟ ସମ୍ମିଳନୀର ଉଦଘାଟନୀ ଅଧିବେଶନକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର ୧୫ ତାରିଖ ଦିନ ପୂର୍ବାହ୍ନ ପ୍ରାୟ ୧୦:୩୦ ସମୟରେ ଭିଡିଓ ବାର୍ତ୍ତା ମାଧ୍ୟମରେ ଆଇନ ମନ୍ତ୍ରୀ ତଥା ଆଇନ ସଚିବ ମାନଙ୍କର ସର୍ବଭାରତୀୟ ସମ୍ମିଳନୀର ଉଦଘାଟନୀ ଅଧିବେଶନକୁ ସମ୍ବୋଧିତ କରିବେ ।
ଏହି ଦୁଇ ଦିନିଆ ସମ୍ମିଳନୀ ଆଇନ ଓ ନ୍ୟାୟ ମନ୍ତ୍ରଣାଳୟ ଦ୍ୱାରା ଗୁଜୁରାଟର ଏକତା ନଗରରେ ଆୟୋଜିତ ହେଉଛି । ଏହି ସମ୍ମିଳନୀର ଉଦ୍ଦେଶ୍ୟ ହେଉଛି ନୀତି ନିର୍ଣ୍ଣୟକାରୀଙ୍କ ପାଇଁ ଭାରତୀୟ ଆଇନ ଏବଂ ନ୍ୟାୟିକ ବ୍ୟବସ୍ଥା ସହ ଆଲୋଚନା କରିବା ପାଇଁ ଏକ ସାଧାରଣ ଫୋରମ୍ ଯୋଗାଇବା । ଏହି ସମ୍ମିଳନୀ ମାଧ୍ୟମରେ ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳ ସେମାନଙ୍କର ସର୍ବୋତ୍ତମ ଅଭ୍ୟାସ ସେୟାର କରିବାକୁ, ନୂତନ ଧାରଣା ଆଦାନ ପ୍ରଦାନ ଏବଂ ପାରସ୍ପରିକ ସହଯୋଗରେ ଉନ୍ନତି ଆଣିବାକୁ ସମର୍ଥ ହେବେ ।
ଏହି ସମ୍ମିଳନୀରେ ବିବାଦ ସମାଧାନର ବିକଳ୍ପ ବ୍ୟବସ୍ଥା ଯେପରିକି ଆରବିଟ୍ରେସନ ଏବଂ ସ୍ୱଳ୍ପ ବ୍ୟୟରେ ଶୀଘ୍ର ନ୍ୟାୟ ପାଇଁ ମଧ୍ୟସ୍ଥତା ପରି ବିଷୟଗୁଡିକ ଉପରେ ଆଲୋଚନା ହେବ । ଅନ୍ୟଗୁଡିକ ଭିତରେ ସାମଗ୍ରିକ ଭାବେ ଆଇନ ଭିତ୍ତିଭୂମିର ନବୀକରଣ; ପୁରୁଣା ନିୟମ ହଟାଇବା; ନ୍ୟାୟ ପାଇବାରେ ଉନ୍ନତି ଆଣିବା; ମାମଲାଗୁଡ଼ିକର ଅପେକ୍ଷାକୁ ହ୍ରାସ କରିବା ଏବଂ ଶୀଘ୍ର ଫଏସଲା ନିଶ୍ଚିତ କରିବା; କେନ୍ଦ୍ର-ରାଜ୍ୟ ମଧ୍ୟରେ ଉନ୍ନତ ସମନ୍ୱୟ ପାଇଁ ରାଜ୍ୟ ବିଲ୍ ସମ୍ବନ୍ଧୀୟ ପ୍ରସ୍ତାବରେ ସମାନତା ଆଣିବା; ରାଜ୍ୟ ଆଇନ ବ୍ୟବସ୍ଥାର ମଜବୁତ ଆଦି ରହିବ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଂଲାଦେଶ ପ୍ରଧାନମନ୍ତ୍ରୀଙ୍କ ଭାରତ ଗସ୍ତ
କ. ହସ୍ତାନ୍ତରିତ ବୁଝାମଣା/ରାଜିନାମା
ଖ. ଉଦଘାଟିତ/ଘୋଷିତ/ ଉନ୍ମୋଚିତ ପ୍ରକଳ୍ପଗୁଡିକର ସୂଚୀ
୧. ମୈତ୍ରୀ ବିଦ୍ୟୁତ ପ୍ରକଳ୍ପ ଉନ୍ମୋଚନ- ରାମପାଲ, ଖୁଲନା ଠାରେ ୧୩୨୦  ମେଗାୱାଟ ସୁପର କ୍ରିଟିକାଲ କୋଇଲା ପରିଚାଳିତ ତାପଜ ବିଦ୍ୟୁତ କେନ୍ଦ୍ର ପ୍ରାୟ ୨ ବିଲିୟନ ଆମେରିକୀୟ ଡଲାର ବିନିଯୋଗରେ ନିର୍ମିତ ହେଉଛି, ଯେଉଁଥିରେ ୧.୬ ବିଲିୟନ ଆମେରିକୀୟ ଡଲାରର ରିହାତିଯୋଗ୍ୟ ଆର୍ଥିକ ସହାୟତା ଭାରତୀୟ ବିକାଶ ସହାୟତା ଭାବେ ବିନିଯୋଗ ହେବ ।
୨. ରୂପ୍ସା ବ୍ରିଜ ଉନ୍ମୋଚନ- ୫.୧୩ କିଲୋମିଟର ଦୀର୍ଘ ରୂପ୍ସା ରେଳ ବ୍ରିଜ ୬୪.୭ କିଲୋମିଟରର ଖୁଲନା- ମୋଙ୍ଗଲା ବନ୍ଦର ସିଙ୍ଗଲ ଟ୍ରାକ ବ୍ରଡ ଗେଜ ରେଳ ପ୍ରକଳ୍ପର ପ୍ରମୁଖ ଅଂଶ, ଯାହା ମୋଙ୍ଗଲା ବନ୍ଦରକୁ ପ୍ରଥମ ଥର ପାଇଁ ରେଳ ଯୋଗାଯୋଗ କରିବା ସହ ମଧ୍ୟ ଓ ଉତ୍ତର ବାଂଲାଦେଶ ତଥା ଭାରତ ସୀମାନ୍ତବର୍ତ୍ତୀ ପଶ୍ଚିମବଙ୍ଗର ପେଟ୍ରୋପୋଲ ଓ ଗେଡେ ପର୍ଯ୍ୟନ୍ତ ଯୋଡୁଛି ।
୩. ସଡକ ନିର୍ମାଣ ସମ୍ପର୍କିତ ଉପକରଣ ଓ ଯନ୍ତ୍ରାଂଶ ଯୋଗାଣ- ଏହି ପ୍ରକଳ୍ପ ଅନ୍ତର୍ଗତ ବାଂଲାଦେଶ ସଡକ ଓ ରାଜପଥ ବିଭାଗକୁ ୨୫ ପ୍ୟାକେଜରେ ସଡକ ରକ୍ଷଣାବେକ୍ଷଣ ଓ ନିର୍ମାଣ ଉପକରଣ ଏବଂ ଯନ୍ତ୍ରାଂଶର ଯୋଗାଣ ସାମିଲ ରହିଛି ।
୪. ଖୁଲନା ଦର୍ଶନ ରେଳୱେ ଲାଇନ ଲିଙ୍କ ପ୍ରକଳ୍ପ- ଏହି ପ୍ରକଳ୍ପ ମାଧ୍ୟମରେ ଗେଦେ- ଦର୍ଶନା କ୍ରସ ବର୍ଡର ରେଳ ଲିଙ୍କକୁ ଖୁଲନା ସହ ଯୋଡିବା ପାଇଁ ବର୍ତ୍ତମାନର ଭିତ୍ତିଭୂମି  ଉନ୍ନୟନ ହେବ । ଏହାଦ୍ୱାରା ଦୁଇ ଦେଶ ମଧ୍ୟରେ ବିଶେଷ କରି ଏବେ ଢାକା ପର୍ଯ୍ୟନ୍ତ ଓ ଭବିଷ୍ୟତରେ ମୋଙ୍ଗଲା ବନ୍ଦରକୁ ରେଳ ସଂଯୋଗ କରିବ । ଏହି ପ୍ରକଳ୍ପରେ ୩୧୨.୪୮ ମିଲିୟନ ଆମେରିକୀୟ ଡଲାର ବିନିଯୋଗ ଆକଳନ କରାଯାଇଛି ।
୫. ପାର୍ବତୀପୁର- କୌନିଆ ରେଳ ଲାଇନ- ବର୍ତ୍ତମାନର ମିଟର ଗେଜ ଲାଇନକୁ ଦୋହରା ଗେଜ ଲାଇନରେ ପରିବର୍ତ୍ତନ ପାଇଁ ପ୍ରକଳ୍ପରେ ୧୨୦.୪୧ ମିଲିୟନ ଡଲାର ବିନିଯୋଗ ଆକଳନ କରାଯାଇଛି । ଏହି ପ୍ରକଳ୍ପ ବିରୋଲ - ରାଧିକାପୁର ର ବର୍ତ୍ତମାନର କ୍ରସ ବର୍ଡର ରେଳ ସହିତ ସଂଯୋଗ ହେବ ଓ ଏହାଦ୍ୱାରା ଦ୍ୱିପାକ୍ଷିକ ରେଳ ସମ୍ପର୍କ ବୃଦ୍ଧି ହେବ ।
SR
(